[{"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000006", "text": "Mae Kepak, y ffatri prosesu cig a\u2019r lladd-dy mwyaf yng Nghymru, wedi cofrestru i Raglen Brentisiaeth Llywodraeth Cymru i uwchsgilio a datblygu ei weithlu."}, {"text_idx": "#000007", "text": "Mae Kepak, sy\u2019n cyflogi 768 o bobl yng nghyfleusterau arloesol y cwmni yn St Merryn Merthyr, yn uwchsgilio 50 o aelodau staff yn y cam cyntaf o brentisiaethau, gan gynyddu i ryw 100 aelod o staff ymhen blwyddyn."}, {"text_idx": "#000018", "text": "Dywedodd Gweinidog yr Economi, Ken Skates: \u201cMae\u2019n amlwg bod Kepak yn ymrwymo i uwchsgilio a datblygu ei weithlu ac rwy\u2019n falch y bydd ein rhaglen brentisiaethau\u2019n helpu\u2019r cwmni i wneud hynny.\n\u201cGwna brentisiaethau gyfraniad enfawr at ein heconomi a ffurfiant ran dyngedfennol o\u2019n hadferiad o effeithiau difrifol coronafeirws. Rydym eisoes ar y trywydd iawn i gyflawni\u2019n nod o greu 100,000 o brentisiaethau yn ystod y tymor llywodraeth hwn, ond rydym yn gwneud mwy a bydd rhagor o gefnogaeth ar gael fel rhan o\u2019r pecyn swyddi a sgiliau gwerth \u00a340m a gyhoeddais ym mis Gorffennaf.\n\u201cDymunaf y gorau i bob un prentis yn Kepak yn awr ac yn y dyfodol. Rwy\u2019n gobeithio bod eu profiad o\u2019r brentisiaeth yn llawn boddhad ac yn werth chweil.\u201d"}, {"text_idx": "#000019", "text": "Cwmni bwyd teuluol, sy\u2019n wynebu\u2019r dyfodol yw Kepak a chanddo dreftadaeth gyfoethog o dros 50 mlynedd o waith cig. Ar o\u0302l sefydlu siop gigydd teuluol yn Nulyn ym 1966, mae Kepak wedi tyfu\u2019n sylweddol ac erbyn heddiw, mae gan y grw\u0302p drosiant o \u20ac1.6bn ac yn cyflogi dros 5,000 o bobl ar draws 12 safle gweithgynhyrchu yn Iwerddon a\u2019r DU."}, {"text_idx": "#000020", "text": "Mae Kepak yn cyflenwi toriadau dethol o gig i rai o\u2019r enwau mwyaf yn y byd adwerthu, cyfanwerthu a gwasanaeth bwyd ledled Iwerddon, y DU, Ewrop ac yn rhyngwladol."}]